พลังงาน-สื่อสารฉุดดัชนีลบ15.70 จุด
หุ้นไทยปิดตลาด ร่วง 15.70จุด ปิดที่ 1,172.92 จุด  มูลค่าซื้อขาย 28,050.49 ล้านบาท
26 ก.ค. 2555

หุ้นไทยปิดตลาด ร่วง 15.70จุด ปิดที่ 1,172.92 จุด  มูลค่าซื้อขาย 28,050.49 ล้านบาท




ดัชนีตลาดหลักทรัพย์แห่งประเทศไทย วันที่ 26 ก.ค. แม้ว่า เปิดตลาดในภาคเช้า ดัชนีจะพยายามปรับเพิ่มขึ้น โดยไปถึง 1,196.37 จุด แต่ไม่สามารถผ่านขึ้นไปได้ และแกวางแคบๆ อยู่บริเวณ 1,190 จุด จนกระทั่งเปิดตลาดในภาคบ่ายดัชนีปรับลดลงอย่างต่อเนื่อง จนกระทั่งปิดตลาดที่ 1,172.92 จุด ซึ่งเป็นระดับที่ต่ำสุดของวัน ลดลง 15.70 จุด หรือ 1.32% มูลค่าซื้อขาย 28,050.49 ล้านบาท
นายชัย จิรเสวีนุประพันธ์ ผู้อำนวยการฝ่ายกลยุทธ์ลงทุน บริษัทหลักทรัพย์ (บล.) โนมูระ พัฒนสิน กล่าวว่า หลังจากเปิดตลาดในภาคบ่ายมีแรงขายระยะสั้นในหุ้นกลุ่มพลังงานและสื่อสาร ที่มีมูลค่าตามราคาตลาด (มาร์เก็ตแคป) ใหญ่ จึงกดดันดัชนีให้ปรับลดลง
"หลังจากดัชนีไม่สามารถผ่าน 1,190 จุดไปได้ ทำให้เชื่อว่า ในวันพรุ่งนี้ตลาดจะซึมๆ มาอยู่แถวๆ แนวรับที่ 1,165 จุด" นายชัย กล่าว
ขณะที่ นายรักพงศ์ ไชยศุภรากุล ผู้จัดการส่วนวิจัยและเศรษฐกิจกลยุทธ์ ฝ่ายวิจัย บล.เคจีไอ (ประเทศไทย) กล่าวว่า "ตลาดที่หลุดแนวรับที่ 1,177 จุดลงมาแล้ว ทำให้บรรยากาศการลงทุนดูแย่ลงนิดหน่อยในระยะสั้น อย่างไรก็ตาม หากภูมิภาคไม่มีข่าวร้ายอะไรออกมา เชื่อว่า วันพรุ่งนี้ตลาดจะปรับเพิ่มขึ้นได้"
มูลค่าการซื้อขาย 5 อันดับหลักทรัพย์ BANPU  มูลค่า 2,171 ล้านบาท ปิดที่ 406 บาท -24.00  บาท หรือ  -5.58%CPF  มูลค่า 2,004 ล้านบาท ปิดที่ 32 บาท +0.25  บาท หรือ  +0.79%PTT  มูลค่า 982 ล้านบาท ปิดที่ 316 บาท -2.00  บาท หรือ -0.63% DTAC  มูลค่า 944 ล้านบาท ปิดที่ 83.25 บาท -1.00  บาท หรือ -1.19%CPALL  มูลค่า 899 ล้านบาท ปิดที่ 34 บาท -0.25  บาท หรือ -0.73%